kardosdrur/scandi-wiki huggingface dataset:
Møllerens Gule Ærter

Møllerens Gule Ærter er et granulat af forkogte modnede ærter, som bruges til at tilberede retten gule ærter. 

Metoden til at forkoge de gule ærter er opfundet af civilingeniøren Agnar Bang Moltke, som i 1956 blev ansat som laboratoriechef hos Svendborg Boghvede- og Havremølle, som oprindeligt stod bag produktionen af Møllerens Gule Ærter. Det tog omkring to år at udvikle metoden, som også kan bruges sammen med andre typer bælgfrugter.

Produkter 
Svendborg Boghvede- og Havremølle A/S, der også har stået bag produkter som Foska Havregryn, startede produktionen af gule ærter allerede i 1923 under navnet Foska Gule Ærter, som var afskallede og flækkede tørrede ærter.

Ejerskab 
I 1963 blev Svendborg Boghvede- og Havremølle købt af den amerikanske morgenmadsproducent Kellogg's, som derved også overtog produktionen af gule ærter. Da Kellogg’s i 1997 nedlagde produktionen i Danmark, genoplivede virksomhedens tidligere fabriksdirektør, Ove Boenæs, Svendborg Boghvede- og Havremølle A/S, der producerede Møllerens Gule Ærter, indtil forretningen blev overtaget af Valsemøllen A/S i 2007. 

Valsemøllen er i dag ejet af den svenske familievirksomhed Finax, som dermed også ejer Møllerens Gule Ærter.

Noter 

Grøntsagsretter
Danish Defence League

Danish Defence League (DDL) er en islamkritisk og højreorienteret organisation. Danish Defence League blev stiftet den 28. august 2010. Organisationen tager afstand fra islamisme, nazisme, kommunisme og fascisme. Men er dog flere gange sat i forbindelse med højreradikale aktiviteter og hooliganisme.

Stiftelse, aktioner og medieomtale

Moské-aktion i Nakskov 
Et antal medlemmer af DDL satte natten til den 5. juni 2011 et banner, klistermærker og "racistiske tekster" op på en moské i Nakskov.

Dette medførte at den daværende formand Bo Vilbrand og et andet medlem blev anholdt og sigtet for overtrædelse af Straffelovens racismeparagraf.

Demonstration i Aarhus 
Danish Defence League afholdt 31. marts 2012 under stor mediebevågenhed en demonstration under rubrikken European Counter-Jihad Meeting i Mølleparken i Aarhus med deltagere fra en række europæiske lande og lederen for English Defence League, Tommy Robinson, som hovedtaler. Der blev på forhånd bebudet en international mobilisering og et massivt fremmøde. Det samlede deltagerantal skønnedes efterfølgende til at være op mod 200 deltagere. 

Der blev afholdt en bredt favnende moddemonstration med op mod 5.000 deltagere på Bispetorv få hundrede meter fra Mølleparken. Moddemonstrationen gik under navnet Aarhus for mangfoldighed og blev organiseret med støtte fra et samlet Aarhus Byråd af et initiativ med udspring i fagbevægelsen, studenterorganisationer, partier på venstrefløjen samt jødiske og etniske interesseorganisationer. 

En del af demonstranterne kom fra Antifascistisk Aktions mobilisering på den yderste venstrefløj. Ifølge Antifascistisk Aktion rejste 600 aktivister fra København og andre landsdele. Derudover deltog udenlandske venstreorienterede fra hovedsageligt Sydsverige og Oslo og Bergen i Norge. Faren for sammenstød mellem yderfløjene resulterede i et større politiopbud der blev betegnet som det største i nyere tid i Jylland, men opbuddet kunne ikke forhindre mindre grupper af demonstranter i at bryde ud af "Aarhus for Mangfoldigheds" demonstration og opsøge direkte konfrontation med deltagerne i Danish Defence Leagues demonstration. 

Der opstod på et tidspunkt opløb mod politiets kæder i Mølleparken med deltagelse af venstreradikale, immigranter og tililende deltagere i DDL's demonstration. Direkte konfrontation og slagsmål blev dog i store træk forhindret af politiet, der foretog en masseanholdelse. Andre udbrydere fra moddemonstrationen byggede senere barrikader i deres skærmydsler med politiet, og DDL's bus blev angrebet med kasteskyts og beskadiget på vejen ud af Aarhus. Opløbene resulterede i løbet af dagen i anholdelsen af 83 personer.. Fem af disse blev efterfølgende varetægtsfængslet, deraf en for overtrædelse af udlændingeloven.. 

Demonstranterne, der deltog i balladen, blev af ledelsen for "Aarhus for mangfoldighed" afskrevet som "professionelle ballademagere".

Det er uklart om DDL stadig er aktiv.

Se også 
 Islam i Danmark

Noter

Eksterne henvisninger 
 Danish Defence League's hjemmeside 

Defence League
Defence League
Højreekstremisme
Islamofobi
Etableret i 2010
Junior-VM i håndbold 1981 (mænd)

Juniorverdensmesterskabet i håndbold for mænd 1981 var det tredje junior-VM i håndbold for mænd, og turneringen med deltagelse af 16 hold afvikledes i Portugal i perioden 4. – 13. december 1981.

Turneringen blev vunder af Jugoslavien, som i finalen besejrede de forsvarende mestre fra Sovjetunionen med 28-21. Dermed fik jugoslaverne revanche for finalenederlaget til netop Sovjetunionen to år tidligere. Bronzemedaljerne gik til Tjekkoslovakiet, som i bronzekampen vandt 32-26 over Sverige.

Resultater 

De 16 deltagende hold var inddelt i fire grupper med fire hold i hver, og i hver gruppe spillede holdene en enkeltturnering alle-mod-alle. De fire gruppevindere og fire -toere gik videre til kampene om placeringerne 1-8, mens holdene, der sluttede som nr. 3 eller 4 i hver gruppe, spillede videre i kampene om 9.- til 16.-pladsen.

Indledende runde

Gruppe A

Gruppe B

Gruppe C

Gruppe D

Hovedrunde 

I hovedrunden samledes de fire gruppevindere og de fire -toere fra den indledende runde i gruppe I og II. I hver gruppe spillede holdene en enkeltturnering alle-mod-alle, og de to gruppevindere kvalificerede sig til finalen. De to toere gik videre til bronzekampen, mens treerne gik videre til placeringskamp om femtepladsen. Endelig måtte de to firere tage til takke med at spille om syvendepladsen.

De fire gruppetreere og -firere fra den indledende runde blev samlet i gruppe III og IV. I hver gruppe spillede holdene en enkeltturnering alle-mod-alle, og alt efter placeringerne i grupper, kvalificerede holdene sig til placeringskampene om 9.- til 16.-pladsen.

Gruppe I

Gruppe II

Gruppe III

Gruppe IV

Placerings- og finalekampe

Medaljevindere

Kilder / eksterne henvisninger 
 IHF – Junior-VM 1981   
 Politikens Avisarkiv

Noter 

Håndbold i 1981
VM i håndbold
IPhone 4S

iPhone 4S er en touchscreen-baseret multimedie- og internetkompatibel smartphone udviklet af Apple Inc. og den 5. generation af iPhone. Apple præsenterede 4S fredag den 4. oktober 2011. 4S ligner iPhone 4, men hardwaremæssigt er den opgraderet væsentligt. 4S leveres med en Apple A5 dualcore-processor (ARM Cortex-A9 MPCore) produceret af Samsung, som også kendes fra iPad 2. Dog med en kernefrekvens på 800 MHz mod 1 GHz i iPad 2. Ud over en væsentligt hurtigere processor set i forhold til iPhone 4, er der også et 8 megapixel-kamera, der tager billeder og optager video i 1080 fuld-HD. Grafikken på 4S er op imod syv gange hurtigere end i iPhone 4. 4S har endvidere to indbyggede antenner, der automatisk skifter til den med bedst forbindelse.
Der er også en ny funktion der hedder Siri som er en stemme styret virtuel assistent som kan svare på dine spørgsmål.

Eksterne henvisninger 

 Apples side om telefonen

4S
IPhone (original)

Den originale iPhone er en multimedie- og internetkompatibel smartphone, der blev offentliggjort af Apple's administrerende direktør Steve Jobs i hovedtalen på Macworld Conference & Expo den 9. januar 2007. Den blev ikke solgt i Danmark.

iPhone har blandt andet følgende funktioner som standard: kamera, multimedie-afspiller, mobiltelefon og diverse internet-tjenester; herunder email, SMS, web browsing og trådløs internet- og Bluetooth-forbindelser. iPhone bruges via en touchscreen (en berøringsfølsom skærm) med et virtuelt tastatur og virtuelle knapper. iPhone er en quad-bånd GSM-telefon.

 Original
Vinifikation

Vinifikation er den biokemiske proces der transformerer druer til vin.

Drueskallerne indeholder gærceller der transformerer druernes sukkerindhold til alkohol, i en proces kaldet alkoholisk fermentering.

Referencer 

Vinavl
Kontrapunkt (musikteori)

Kontrapunkt (latin: punctus contra punctum, "punkt dvs. node mod node") er den musikalske kompositionsform, der består i at sætte en eller flere melodisk jævnbyrdige stemmer (der da kaldes den førstes kontrapunkt)  til en oprindelig, given eller frit opfundet melodi (cantus firmus).

Kompositionens harmoniske bygning bliver derved ligesom et resultat af de forskellige stemmers tilfældige, men dog ved melodiernes bygning betingede sammentræf, således at stemmernes melodiske form er det oprindelig, harmonien det afledede.

I en senere tids (1924) sættemåde, hvor opfattelsen af toner og intervaller er undergået væsentlige forandringer, er det den harmoniske enhed, der væsentlig betinger stemmernes bevægelse. Og medens hver enkelt stemme ved den kontrapunktiske udarbejdelse, den polyfone sættemåde, har sin egen selvstændige melodiske form, optræder ved en senere tids homofone skrivemåde en enkelt stemme som melodiførende, medens de andre udfylder harmonien, sætter akkompagnementet dertil, hvilket ikke udelukker, at man i moderne arbejder i homofon stil på sine steder anvender den polyfone, kontrapunktiske sættemåde.

Den vigtigste form af kontrapunkt er den dobbelte kontrapunkt, der i modsætning til enkelt kontrapunkt, hvor stemmerne altid beholder samme stilling i forhold til hinanden, karakteriseres derved, at de to stemmer, uden at forstyrre velklangen eller støde an mod de for kontrapunkt gældende love og regler, kan ombyttes således, at den øverste bliver underst og omvendt.

Står flere stemmer over for hinanden, således at de indbyrdes kan ombyttes, taler man om tre-, fire-, femdobbelt osv. kontrapunkt. En anden inddeling af kontrapunkt afhænger af, hvorvidt noderne i de enkelte stemmer har samme eller forskellig værdi; man har således node mod node, to eller fire noder mod een, synkoperet kontrapunkt osv.

Historisk
De ældste regler for kontrapunkt, der i begyndelsen kaldtes discantus — benævnelsen kontrapunkt som betegnelse for flerstemmig sættelse opstår først i 14. århundrede. — findes allerede hos Franco af Köln (12. århundrede) og Jean de Muris; med nederlænderen Guillaume Dufay antager kontrapunkt mere kunstfærdige former, der yderligere udvikles af lærde kontrapunktikere som Johannes Ockeghem, Josquin de Prés, Adrian Willaert og flere. Og efterhånden udartede til spidsfindigt kunstleri, indtil Palestrina og hans samtidige på ny fylder de stivnede former med levende indhold. Med operaens fremkomst (omtrent 1600) vandt homofonien overtaget i den verdslige musik, medens kontrapunkt væsentlig fandt sin plads i kirkemusikken, hvor den i 17. og 18. århundrede nåede sin højeste udvikling i fugaen hos Johann Sebastian Bach. Og i det moderne musikstudium danner kontrapunkt et meget væsentligt led af kompositionslæren. Af forfattere, der har behandlet kontrapunkts teori, er de mest kendte af ældre Johann Fux, Friedrich Wilhelm Marpurg, Johann Philipp Kirnberger, Luigi Cherubini, Johann Georg Albrechtsberger, af nyere Heinrich Bellermann, Ernst Friedrich Richter, Siegfried Dehn, Otto Tiersch, Hugo Riemann og nyere.

Se også 
 Fuga 
 Kanon 
 Imitation

Kilder 
 

Musikteori
Frankfurt Motor Show

Frankfurt Motor Show eller IAA (Internationale Automobil-Ausstellung) er Frankfurt am Mains internationale biludstilling.

IAA er en af bilverdenens største messer, hvor bilfabrikanterne præsenterer deres modeller og årets nyheder. Messen afholdes hvert andet år og alternerer med Paris Motor Show.

Eksterne henvisninger 

 Officielt websted 

Frankfurt am Main
Bilmesser
Minibil

En minibil (Bilsegment B) er en europæisk betegnelse for bilklassen mellem mikrobil og lille mellemklassebil. Typiske modeller er Volkswagen Polo, Opel Corsa, Fiat Punto og Ford Fiesta.

Aktuelle modeller i Europa
Dansk vinproduktion

Dansk vinproduktion er vin fremstillet i Danmark. Kommerciel vinproduktion har været tilladt i Danmark siden år 2000, og produktionen er opdelt i fire regioner: Jylland, Fyn, Sjælland og Bornholm. Der produceres fortrinsvis på druesorterne Cabernet Cortis og Cabernet Cantor. I 2006 blev der fremstillet i alt ca. 40,000 flasker vin på 20 registrerede vingårde. På nogle af de danske vingårde er det muligt at få en anpart, og hjælpe til i marken, uden at skulle stå med det hele selv.

Tilladte druesorter 
Følgende druesorter er tilladte ifølge Bekendtgørelse om dansk vinproduktion:

Blå 
 Akolon 
 Blå Donau 
 Castel 19637 
 Don Muscat 
 Dunkelfelder 
 GF.GA 64-170-1 
 Léon Millot 
 Nero 
 Regent 
 Rondo 
 Tidlig Blå Burgunder

Hvide 
 Bianca 
 Ehrenbreitsteiner 
 Eszter 
 GF.GA 48-12 
 GM 4-46 kl 10 
 GM 6495-3 
 GM 7932-1 
 Goldriesling 
 Huxelrebe 
 Kerner 
 Kernling 
 Madeleine Angevine 7672 
 Madeleine Sylvaner 
 Merzling 
 Optima 
 Orion 
 Ortega 
 Phoenix 
 Précose de Malingre 
 Reflex 
 Reform 
 Regner 
 Sirius 
 Solaris 
 Zalas Perle

Rosé 
 GM 6493-2
 Siegerrebe

Regioner 
Danske vine kan produceres og sælges som vin fra én af følgende regioner:

 Jylland
 Fyn
 Sjælland
 Bornholm

Referencer 

Vin
Drikke fra Danmark
Verónica Cuadrado

Verónica María Cuadrado Dehesa (født 8. marts 1979 i Santander) er en spansk tidligere håndboldspiller, der sidst spillede i Randers HK. Hun spillede en lang årrække på det spanske landshold.

Karriere

Landshold 
Med landsholdet var hun med til at vinde EM-sølv i 2008 og VM-bronze i 2011. 

Hun var desuden med for Spanien ved OL 2012 i London, hvor holdet i semifinalen tabte til , men efterfølgende sikrede sig bronzen med sejr over , mens Makedonien fik sølv efter finalenederlag til .

Referencer

Eksterne henvisninger 

 Spillerprofil hos Randers HK 

Håndboldspillere fra Spanien
Håndboldspillere fra Randers HK
Personer fra Santander
Deltagere for Spanien ved sommer-OL 2012
Olympiske bronzemedaljevindere fra Spanien
Kaffesurrogatfabriken Danmark

Kaffesurrogatfabriken Danmark A/S, også kendt som Danmarks, var en dansk kaffeerstatningsfabrik. Den var den ene af de to markedsledende fabrikker, hvor den konkurrerende fabrik var De Danske Cichoriefabriker med produktet Rich's. Fabrikken var kendt for en parodi på Rich's slogan: "Det er Rich's der drikk's – det er Danmarks der du'r".

Firmaet blev grundlagt i 1902 som aktieselskab som et resultat af et samarbejde mellem købmænd og urtekræmmere i provinsen. Fabrikken lå oprindeligt på Fabriksvej i Hedehusene, men blev senere flyttet til den tidligere Globus-fabrik på Grundtvigsvej 13 på Frederiksberg.

Modsat de fleste andre producenter af kaffeerstatning (men ikke Rich's), anvendte Danmarks ikke mælkebøtte i kaffetilsætningen, men derimod cikorierødder og sukkerroer, og tilsætningen blev presset i farvet karduspapir, som senere gav produktet sit kaldenavn "kardusen". Under 1. og 2. verdenskrig var det stort set umuligt at få rigtig kaffe, så fabrikken gik fra at lave tilsætningsprodukt til kaffe, til at producere den berømte "Solo"-kaffe, som kunne drikkes ren. I 1960'erne, da den almindelige dansker fik råd til ægte kaffe, kunne kaffesurrogatfabrikken ikke længere bevare sin plads på markedet, og i 1970 lukkede fabrikken efter at produktionen var stoppet året forinden.

Ligesom Rich's puttede Danmarks samlemærker i æskerne med kaffesurrogat og udgav samlealbum til mærkerne. Albummet En tur i Zoologisk Have var det sidste fra A/S Kaffesurrogatfabrikken Danmark. Helt frem til lukningen holdt fabrikken trit med Rich's billedserier og album.

Aktiekapitalen var i året 1950 på ½ mio. kr.

Den første bestyrelse bestod af seks medlemmer med C.E.A. Munch som formand. Virksomheden lededes af bestyrelsen indtil 1912; i 1912 tiltrådte H.L.A. Petersen (10. november 1876 – 1933) som direktør og bestyrelsesformand. Efter hans død overtoges direktionen af hans søn, Poul Drewes (f. 1903). Bestyrelsen bestod i 1950 af direktør A.H.F. Jørgensen, der var formand, samt direktøren, ovennævnte Poul Drewes og fru J.E. Petersen.

Kilder 
 Danmarks ældste forretninger 1100-1911, Kraks Forlag 1950
 Side om Danmarks 

Etableret i 1902
Ophørt i 1970
Hedehusene
Tidligere virksomheder på Frederiksberg
Kaffevirksomheder i Danmark
Kvanteoptik

Kvanteoptik er et felt inden for moderne fysik, hvor den kvantemekaniske teori anvendes i henhold til studiet af lys og dets vekselvirkning med stof.
På forskningsfronten er det et område, hvor der er stor aktivitet, bl.a. forskes der meget i kvanteelektronik og optisk databehandling (på engelsk: Optical Computing).

Historie 
De lovmæssigheder der gælder om lys og dets fysiske egenskaber har i flere århundreder interesseret fysikere. Den teori der danner fundamentet for vores nutidige forståelse af lys og fotonik har været under udvikling lige siden 1700-tallet, hvor Isaac Newton fremsatte teorier om lysets egenskaber ud fra betragtninger af diffraktion gennem optiske prismer.
Den helt essentielle teori om lysets fysik blev dog først udviklet i slutningen af 1800-tallet af den engelske fysiker James Clerk Maxwell. Maxwell viste, at lys er elektromagnetisk stråling, hvilket vil sige, at lys fundamentalt set er energi, der udbredes gennem vekselvirkningen mellem et elektrisk felt og et magnetisk felt.
I starten af 1900-tallet da Max Planck fremsatte sin kvanteteori, blev vores forståelse af lys drastisk ændret. Ifølge Maxwell's ligninger og teorier var udbredelsen af lys helt bestemt en kontinuerlig bølge, men Max Planck's kvanteteori postulerede, at lys helt grundlæggende består af såkaldte kvanter, populært kaldet lyspartikler, som er en form for energi-enheder, der følger den samme bevægelse.

Optik
Kvantemekanik
Kontula Station

Kontula Station (finsk: Kontulan metroasema, svensk: Gårdsbacka metrostation) er en station på Helsinkis metro. Den ligger på Kontula, Øst-Helsinki. Stationen blev åbnet i 1986.

Helsinki
Jernbanestationer i Finland
Helsinkis metro

Helsinkis metro (finsk: Helsingin metro, svensk: Helsingfors metro) er et metrosystem i Finlands hovedstaden Helsinki. Den blev åbnet i 1982. Metrosystem er verdens nordligste. Selvom alle tog mellem Tapiola (Hagalund) og Itäkeskus (Östra Centrum) kører sammen, betragtes systemet som havende to linjer, der benævnes som M1 og M2. Det er det mindste af de fire metrosystemer i norden målt på både stationer, kilometer og passagertal på trods af, at det er ældre end Københavns Metro.

Linjer

M1 
M1 er den længste af de to linjer i systemet, og har 22 stationer, som den tilbagelægger på 41 minutter. Af de 22 stationer er 16 delt med M2.

M2 
M2 er den korteste linje med kun 19 stationer, som den kommer igennem på ca. 35 minutter. De samme 16 stationer er delt med M1.

Stationer 
Navne på finsk og svensk:
Ruoholahti (Gräsviken) (1993)
Kamppi (Kampen) (1983)
Rautatientori (Järnvägstorget) (1982)
Kaisaniemi (Kajsaniemi) (1995)
Hakaniemi (Hagnäs) (1982)
Sörnäinen (Sörnäs) (1983)
Kalasatama (Fiskhamnen) (2007)
Kulosaari (Brändö) (1982)
Herttoniemi (Hertonäs) (1982)
Siilitie (Igelkottsvägen) (1982)
Itäkeskus (Östra centrum) (1982)
Myllypuro (Kvarnbäcken) (1986)
Kontula (Gårdsbacka) (1986)
Mellunmäki (Mellungsbacka) (1989)
Puotila (Botby gård) (1998)
Rastila (Rastböle) (1998)
Vuosaari (Nordsjö) (1998)
Matinkylä Mattby 2017
Niittykumpu Ängskulla 2017
Urheilupuisto Idrottsparken 2017
Tapiola Hagalund 2017
Aalto-yliopisto Aalto universitetet 2017
Keilaniemi Kägeludden 2017
Koivusaari Björkholmen 2017
Lauttasaari Drumsö 2017

Metrosystemer
Etableret i 1982
Metro
De forenede Chokolade- og Konfektfabriker Globus

De forenede Chokolade- og Konfektfabriker Globus A/S var en dansk chokolade- og konfektproducent. Fabrikken havde afdelinger i København og Aarhus. Den ene lå på Grundtvigsvej 7-13 på Frederiksberg i en lang bygning, som stadig eksisterer. Bygningen fra 1898, der er 32 fag lang, 2-3 etager høj og i røde mursten, har fået ændret vinduerne, men et "G"/"GLOBUS" af støbejern over alle vinduerne vidner om den oprindelige anvendelse. Den anden fabrik lå i karreen på hjørnet Kystvejen/Nørreport i Aarhus.

Fabrikkens logo var en globus flankeret af to vinger, der angiveligt var indregistreret som varemærke, men som ikke optræder i varemærkedatabasen.

Virksomheden optræder ikke i Danske Fonds og Aktier 1899 og var altså endnu ikke et aktieselskab på dette tidspunkt.

Fabrikken må været lukket før 1950, for den er ikke omtalt i Danmarks ældste Forretninger fra dette år, og i stedet fremgår det, at Kaffesurrogatfabriken Danmark findes på adressen.

I 1927 bestod bestyrelsen af ingeniør K.C.B. Sødring, ingeniør T. Rist, folketingsmand Hans Nielsen og grosserer I. Siesbye. Direktionen bestod af H. Hellus og D.A. Rubin (død 1957). Ingeniøren Niels Lichtenberg arbejde en kort overgang på fabrikken.

Fabrikken er omtalt i reportager i Illustreret Tidende fra 1909 og 1910, hvor det bl.a. nævnes, at Globus havde søgt at fremstille schweizerchokolade uden overdreven brug af kakaosmør for dermed at konkurrere med den dyrere importerede chokolade fra Schweiz. Der nævnes produkterne "Globus Premier Chokolade", flødechokoladen "Globus Crement" og en mandel-flødechokolade.

Globus er også nævnt i en firmafortegnelse fra 1915-17:
"Globus, De forenede Chokolade- og Konfektfabrikker, A/S. Grundtvigsvej 11, V. – Tlf.: Centr. 2107 & 1458.Danmarks største Fabrik for Tilvirkning af alle Sorter Chokolader, Kakaopulver, Konfekt, Sukkervarer.
Prima Varer. Største Udvalg.Daglig Produktion: over 10,000 Pd.
Grand prix: Paris, London, Antwerpen.Guldmedaille: København.
Højeste Udm. (Sølvm.): Aarhus 1909"

Ligesom mange andre fødevarevirksomheder puttede Globus samlemærker i deres produkter. I 1920'erne bar mærkerne portrætter af danske fodboldspillere.

Litteratur 
 De forenede Chokolade- & Konfektfabriker Globus, København-Aarhus, 1909.
 Illustreret Tidende, 51. årgang, nr. 12, 19. december 1909. Online hos KB 
 Illustreret Tidende, 52. årgang, nr. 47, 21. august 1910. Online hos KB 

Konfekturevirksomheder i Danmark
Tidligere virksomheder på Frederiksberg
Tidligere virksomheder i Aarhus
Imitation (musik)

Imitation (latin), efterligning; i musikken betegnelse for gentagelsen af et motiv, eller en motivdel, i en anden stemme end den, i hvilken den først fremtræder, i reglen også på et andet tonetrin, et af de vigtigste elementer ved bygningen af et musikstykke, grundlaget for kanon og fuga, for al polyfon musik i det hele taget. Imitation kan finde sted i enklang, eller i hvilket som helst andet interval, diatonisk og kromatisk, i lige (parallel) eller i omvendt (mod-) bevægelse, i noder af samme tidsværdi eller i noder af større (i forstørrelse; per augmentationem) eller mindre (i formindskelse: per diminutionem).

Musikteori